open-index/open-wikipedia-markdown huggingface dataset:
Haplorhini

* Spøkelsesaper
* Høyere aper

**Haplorhini**, også kalt **tørrneseaper** og **rettneseaper**, er en av to hovedgrener av primatene, som omfatter de høyere apene og spøkelsesaper. Den andre greina utgjør resten av halvapene.
De forekommer opprinnelig i tropisk og subtropisk klima over hele verden (unntatt Madagaskar, der halvapene er de eneste primater).
Gruppen omfatter imidlertid også mennesket, som i løpet av de siste  år har spredd seg til de resterende klimasonene.

## Systematikk
Spøkelsesapene har tidligere blitt regnet til halvapene, men er søstergruppen til de resterende apene.
Denne resten sammenfattes gjerne som høyere aper (vestaper, menneskeaper og østaper).

## Inndeling
Inndelingen av primater følger Groves (2005).

* Primates, primater
** Strepsirrhini, våtneseaper
** Haplorhini, tørrneseaper 
*** Tarsiiformes
**** Tarsiidae, spøkelsesaper
*** Simiiformes, høyere aper
**** Platyrrhini, vestaper (bredneseaper)
***** Callitrichidae, marmosetter og tamariner
***** Cebidae, kapusineraper og ekkornaper
***** Aotidae, nattaper
***** Pitheciidae, tititer, sakier, og uakarier
***** Atelidae, brølaper, eddekoppaper, ullaper, klamreaper
**** Catarrhini, østaper (smalneseaper)
***** Cercopithecoidea, dyreaper
****** Cercopithecidae, dyreaper
***** Hominoidea, menneskeaper
****** Hylobatidae, gibboner
****** Hominidae, store aper

## Bygning og levevis
### Syn
Felles for disse apene er blant annet at synet har tatt over luktesansens betydning som viktigste sans. Morfologisk gir dette seg utslag i forholdsvis tettsittende og fremoverrettede øyne (som gir et mindre synsfelt, men tredimensjonalt syn). Kraniet har øyenhuler som er lukket bak, i motsetning til strepsirrhiniene, som kun har øyet omgitt av en beinbro, og øyehuler som er åpne bak mot tyggemuskelen slik som hos de fleste pattedyr.

Evnen til fargesyn varierer i gruppen. Spøkelsesapene mangler evnen til å skille på rødt og grønt, men har et utmerket nattsyn. De øvrige har fargesyn, men hos vestapene er det kun hunndyrene som har dette. Hos østapene har begge kjønn fargesyn, ettersom genet for fargesyn befinner seg på X-kromosomet deres, som resulterer i at de har to kopier av genet.

### Ansikt
Fordi synet er den viktigste sansen hos haplorhiniene, er nesene tørre i motsetning til både strepsirrhiniene og andre pattedyr, som har fuktige neser. Videre er overleppe bevegelig og ikke lenger delt i to, men lukket.

## Referanser


## Eksterne lenker
*
Jagtkaptajn

**Jagtkaptajn**, formelt **Kongens jagtkaptajn**, er en dansk militær stilling som inngår i den danske kongens hoff. Jagtkaptajnen (avledet fra *[[yacht]]*) er kaptein på kongeskipet «Dannebrog», og har kommandørs grad i Marinen.

Jagtkaptajnen utgjør således et forbindelsesledd mellom monarken og Marinen, og fungerer som Kongehusets rådgiver i maritime spørsmål. Jagtkaptajnen arbeider både for Kongehuset og som selvstendig institusjon under Forsvarsministeriet. I forbindelse med det sistnevnte løser Jagtkaptajnen en rekke oppgaver for Forsvaret generelt.

Historisk har Jagtkaptajnen også hatt andre og mere formelle oppgaver. Fra 1749 til 1868 var Jagtkaptjanen også generaladjutant, og fra 1923 til 1951 var han også leder av monarkens adjutantstab.

Jagtkaptajn 2013–2019 var Christian Anders Nørgaard. Peter Schinkel Stamp tiltrådte 1. februar 2019.

## Referanser
Lisa Carrington

**Lisa Carrington** (født 1989) er en newzealandsk padler som spesialiserer seg i kajakk flatvann. Hun representerte landet sitt under Sommer-OL 2012 i London, der hun tok gull i K-1 200 meter.

Hun tok gull under Sommer-OL 2016.

Under Sommer-OL 2020 i Tokyo som ble arrangert i 2021, tok hun tre gull.

Under Sommer-OL 2024 som ble avholdt i Paris, tok hun også tre gull.

## Referanser


## Eksterne lenker
*
Inna Osypenko

**Inna Volodymyrivna Osypenko**, ukrainsk Інна Володимирівна Осипенко (født 20. september 1982) er en ukrainsk padler som spesialiserer seg i kajakk flatvann. Hun representerte landet sitt under Sommer-OL 2012 i London, der hun tok sølv i K-1 200 meter og 500 meter. Hun har også gull fra Sommer-OL 2008.

## Referanser


## Eksterne lenker
*
Syreskade

**Syreskader** (**dental erosjon**, **perimolyse**) er uopprettelig tap av tannstruktur på grunn av kjemisk oppløsning fra syrer, og har ikke en bakteriell årsak. Det kan være mange medvirkende faktorer til syreskader, blant annet hyppig inntak av mat og sure drikker, munntørrhet, sykdom, manglende tannhygiene etc. De senere år har en vesentlig større andel av befolkningen fått syreskader på grunn av endrede kost- og livsstilsvaner.

## Sur mat og drikke
Syreskader kan oppstå grunnet inntak av sure drikker og mat, som for eksempel brus og frukt. Tannleger anbefaler å innta sure drikker med sugerør for å forebygge syreskader ved at drikken i mindre grad kommer i kontakt med tennene. Eksempler på sure drikker som kan skade tennene er sukret og sukkerfri brus, juice, smoothie, iste, energi- og sportsdrikk, og vann med kullsyre. Drikke som er mindre skadelige for emaljen på tennene er vann, melk og te uten tilsetning. En studie ved Temple University i Philadelphia har konkludert med at man kan minske syreskader på tennene ved å ha sugerøret langt bak i munnen. Noen tannleger anbefaler også å skylle munnen med vann etter inntak av sur drikke og frukt. Det anbefales ikke å pusse tennene rett etter at man har spist eller drukket, ettersom syren da har gjort emaljen myk. Emaljen vil dermed slites mye mer av pussingen. En bør derfor vente en stund med å pusse tennene etter et måltid slik at pH-verdien får komme opp igjen til normale verdier og emaljen hardner til igjen.

## Referanser


## Eksterne lenker
* UiO om syreskader
Danuta Kozák

**Danuta Kozák** (født 11. januar 1987) er en ungarsk padler som spesialiserer seg i kajakk flatvann. Hun representerte landet sitt under Sommer-OL 2012 i London, der hun tok gull i K-1 500 meter og K-4 500 meter.

Hun tok gull under Sommer-OL 2016.

Under Sommer-OL 2020 i Tokyo som ble arrangert i 2021, ble hun nummer 4 i K-1 500 meter og tok bronse på K-2 500 meter og gull på K-4 1000 meter.

## Referanser


## Eksterne lenker
*
Natasa Dusev-Janics

**Natasa Dusev-Janics** (født 1982) er en ungarsk padler som spesialiserer seg i kajakk flatvann. Hun representerte landet sitt under Sommer-OL 2012 i London, der hun tok sølv i K-2 600 meter. 
Hun hadde fra før tatt to gull under Sommer-OL 2008 og ett gull under Sommer-OL 2004.

## Referanser


## Eksterne lenker
* 
*
Beata Mikołajczyk

**Beata Mikołajczyk** (født 15. oktober 1985) er en polsk padler som spesialiserer seg i kajakk flatvann. Hun representerte landet sitt i Sommer-OL 2012 i London, der hun tok bronse i K-2 500 meter.

## Referanser


## Eksterne lenker
*
Daniel Clowes

**Daniel Gillespie Clowes** (født 14. april 1961 i Chicago) er en amerikansk tegneserieskaper og filmmanusforfatter. Han er særlig kjent for sitt arbeid med alternative tegneserier, først gjennom serieheftet *[[Eightball]]* der tegneserieromanene *[[Like a Velvet Glove Cast in Iron]]* og *[[Ghost World (tegneserie)|Ghost World]]* først ble publisert som føljetonger. Sistnevnte ble også omskrevet til filmmanus av Clowes selv for filmen *[[Ghost World (film)|Ghost World]]* regissert av Terry Zwigoff. På 2000-tallet har Clowes publisert flere originale tegneserieromaner.

## Referanser


## Eksterne lenker
* 
*
Katalin Kovács

**Katalin Kovács** (født 29. februar 1976) er en ungarsk padler som spesialiserer seg i kajakk flatvann. Hun representerte landet sitt under Sommer-OL 2012 i London, der hun tok gull i K-4 500 meter. 
Hun har i tillegg to andre gull, og fem sølv fra fire forskjellige OL, samt 40 medaljer fra VM.

## Referanser


## Eksterne lenker
*
Katrin Wagner-Augustin

**Katrin Wagner-Augustin** (født 13. oktober 1977) er en tysk padler som spesialiserer seg i kajakk flatvann. Hun representerte landet sitt under Sommer-OL 2012 i London, der hun tok gull i K-1 200 meter. Hun har i tillegg fire gullmedaljer, fra tre forskjellige OL.

## Referanser


## Eksterne lenker
* 
*
Volha Khudzienka

**Volha Siarhjejewna Khudzienka** (; født 12. mai 1992) er en belarusisk padler som spesialiserer seg i kajakk flatvann. Hun representerte landet sitt under Sommer-OL 2012 i London, der hun tok bronse i K-4 500 meter.

Under Sommer-OL 2020 i Tokyo som ble arrangert i 2021, tok hun sølv på K-4 500 meter.

## Referanser


## Eksterne lenker
*
RAND Corporation

**RAND Corporation** (navnet hentet fra akronymet **''R**esearch **AN**d **D**evelopment'') er en amerikansk ideell tankesmie som ble stiftet i 1948 for å gi vitenskapelige råd til USAs forsvar. Siden har organisasjonen utvidet sin målgruppe til å omfatte andre staters myndigheter, internasjonale organisasjoner og kommersielle virksomheter.

RAND har omkring 1&nbsp;700 ansatte og hovedkontor i Santa Monica i California.

RAND har vært sentral i utviklingen av amerikansk militær doktrine og strategi, blant annet konseptet terrorbalanse basert på arbeid innen spillteori under den kalde krigen.

## Eksterne lenker
*
Kolomoen

**Kolomoen** er ei grend i Romedal langs E6 i Stange kommune i Innlandet. Den ligger 7 kilometer sør for kommunesenteret Stange. 

## Kolomoen veikryss
Kolomoen veikryss (avkjøring nummer 65 på E6) er et sentralt knutepunkt for trafikken mellom Oslo og Trondheim. Riksvei 3 starter i krysset, og kjørende fra Oslo kan velge å fortsette på E6 mot Trondheim, eller ta av og kjøre riksvei 3 gjennom Østerdalen. Riksvei 3 knyttes på E6 igjen på Ulsberg, om lag 100 kilometer sør for Trondheim. Avstanden mellom Kolomoen og Ulsberg på E6 er 334 kilometer, mens på riksvei 3 er den 291 kilometer – 43 kilometer kortere. Riksvei 3 kalles «den grønne snarvei» på grunn av kortere lengde, og siden Østerdalen har mye grønn skog langs veien.

### Veistandard
Fram til høsten 2019 hadde E6 motorveistandard fra Ulven i Oslo til Kolomoen veikryss, og motortrafikkveistandard fra Kolomoen og nordover. 8. oktober 2019 åpnet 12 kilometer ny motorvei med 110 km/t fartsgrense, fra Kolomoen til Kåterudkrysset. Dermed ble det motorvei nesten sammenhengende mellom Hamar og Oslo og kontinentet. Resten av E6 gjennom Hedmark åpnet sommeren 2020 (Kåterud–Brumunddal) og oktober 2020 (Brumunddal–Moelv).

## Referanser
Defense Logistics Agency

**Defense Logistics Agency** (**DLA**) er en amerikansk føderal etat under Forsvarsdepartementet. DLA ble opprettet i 1961 og har mer enn 26&nbsp;000 ansatte (2010).

DLA tilbyr tjenester til USAs forsvar relatert til logistikk og intendantur, i særdeleshet innen innkjøp og avhending av militært utstyr. Etaten støtter primært de militære forsyningskommandoene, men også det øvrige militærvesenet og andre føderale etater. DLA håndterer materiell i åtte varegrupper: brensel, proviant, bekledning, byggemateriell, elektronikk, forbrukervarer, industrivarer og medisinske varer.

Direktøren i DLA er en militær offiser av generalløytnants eller viseadmirals grad.

## Eksterne lenker
*
Liste over mestscorende mannlige fotballspillere

Dette er en liste **over mestscorende mannlige fotballspillere** i verden.
*30. mars 2024 scoret Cristiano Ronaldo sitt **900.** mål.

## Offisielle kamper
Rangeringen er basert på fotballstatistikkorganisasjonen RSSSFs tall, der alle offisielle kamper medregnes.

Noter:
* Listen inneholder spillere som har scoret over 500 mål i klubb- og internasjonale kamper.
* Navn med **uthevet tekst** er spillere som fortsatt er aktive.

### For ett lag

## Referanser


## Eksterne lenker
* Mestscorende klubbspiller i Brasil
Politiets Aktionsstyrke

**Politiets Aktionsstyrke** (**AKS**) er det danske politiets taktiske spesialstyrke. AKS er en enhet som er utdannet for oppgaver som alminnelige politifolk ikke er trent til. Dessuten løser man en rekke særlig farlige oppgaver i forbindelse med for eksempel gisseltagninger eller anholdelse av særlig farlige personer.

Ut over disse spesialoppgavene ytes også assistanse i forbindelse med beskyttelse under for eksempel utenlandske statsoverhoders besøk i Danmark, samt innsats mot organisert grenseoverskridende, alvorlig kriminalitet eller observasjon på svært utilgjengelige steder.

## Historie
Generelt vites det ikke meget om enheten og dens historie, men den er opprettet etter München-massakren under Sommer-OL 1972. 

Enheten ble opprettet som en del av Rigspolitiet, fordi det danske forsvarets spesialstyrker bare i helt ekstraordinære situasjoner vil kunne settes inn mot landets borgere. Dog trener enheten sammen med Jægerkorpset og Frømandskorpset.

Inntil 1998 bestod enheten av betjenter som var på «utlån» fra politistasjoner i hele landet og således arbeidet på tilkalling. Men i 1998 ble AKS reorganisert og fikk tildelt faste medlemmer, slik at man hadde en fast styrke man lett kunne trekke på. Som utgangspunkt må betjenter ha vært ansatt fem år i politiet før man kan søke opptak i AKS.

Som en del av Anders Fogh Rasmussens andre regjerings utspill om en ny handlingsplan for å imøtegå terrorisme ble enheten underlagt Politiets Efterretningstjeneste.

En betjent fra AKS ble den 7. januar 2013 alvorlig såret under en anholdelsesaksjon med tre antatte narkosmuglere. Den formodede gjerningsmannen ble drept av et skudd i hodet og en annen mann ble såret. Den tredje mannen ble pågrepet.

Det er første gang at en betjent fra AKS er blitt såret under en aksjon. PET ønsker ikke å opplyse hvor mange ganger AKS har avfyrt skudd under en aksjon.

## Innsatsgrupper
Enheten er oppdelt i spesielle innsatsgrupper som blant annet omfatter skarpskyttere og førstehjelpere.

I forbindelse med førstnevnte har man et tett samarbeide med Frømandskorpset, hvis innsatsen for eksempel foregår i en havn. Dog vil eventuelle assisterende militære avdelinger alltid være underlagt politiet.

## Referanser


## Eksterne lenker
*
AKS

**AKS**, **Aks** eller **aks** har flere betydninger:

* Politiets Aktionsstyrke, spesialstyrke i det danske politiet
* Aktivitetsskolen, skolefritidsordning i Oslo
* Aks, blomsterstand 
* Andebu kompetanse- og skolesenter (AKS)
Ondřej Synek

**Ondřej Synek** (født 13. oktober 1982) er en tsjekkisk roer. Han representerte landet sitt under Sommer-OL 2012 i London, der han tok sølv i singelsculler.

## Referanser


## Eksterne lenker
*
Linda og Terry Jamison

**Linda og Terry Jamison** (født 1965 i West Chester) er amerikanske eneggede tvillinger, profesjonelt kjent som «The Psychic Twins». De er kanskje best kjent for at de i et radioprogram i USA i 1999 uttalte at World Trade Center ville bli utsatt for et terrorangrep i 2002; jf. terrorangrepet 11. september 2001.

## Spådommer
Tvillingene har kommet med en rekke spådommer om konkrete hendelser som ikke har inntruffet, deriblant at Saddam Hussein skulle bli drept av amerikanske tropper i 2004 og at Pave Johannes Paul II ville dø i juni 2004.

## Bibliografi
* 
* 

## Referanser

.


## Eksterne lenker
* 
*
Småengkall

**Småengkall** er en ettårig urt i snylterotfamilien. Arten har en amfi-atlantisk utbredning.
Planten blir omkring 20 cm høy og har mørkfarget stengel og blad. Mørkegrønne eller fiolette støveblad og beger. Kronen er brungul. Griffel er håret, gjemt i hjelmen. Blomstrer vanligvis i juni måned i eng og hei. Vanlig i hele Norge.

## Kilder
* Johannes Lid: *Norsk-svensk-finsk flora*. Det Norske Samlaget, 1985.

## Annen litteratur
* Westbury, D.B. (2004) Rhinanthus minor L. Journal of Ecology, 92, 906-927.
* Lundevall, Carl-Fredrik & Björkman, Gebbe. *Vilda växter i Norden*, 2007, ICA bokförlag (s. 256-257).

## Eksterne lenker
* 
* 
* Flora Europaea: ''Rhinanthus minor''
* 
* Linnés digitala växtbibliotek - Ängsskallra
Lintorskemunn

**Lintorskemunn** (også kalt **torskemunn**, **torskenebb**, **torskeflabb**, **torskekjeft**, **kjerringkjeft**, **kjerringtann**, **kjerringkam**, **smørbutt**, **smørbukk**, **torskepave**, **eggeblom**, **guttegap**, **teblom(me)**, **gule dåbber**, **lingras**, **kattos**, **kaninblomst**, **gunnul-i-åkeren**, **hudskoblomst** og **bokkestgras**) er en plante i kjempefamilien. Planten blir omtrent 40 cm høy og har blågrønne blad og kort klase. Blomstringstida starter i juni/juli og fortsetter langt utover høsten. Blomsterporene er 10-12 mm lange. Torskemunn har eggformete kapsler som er lengre enn begerflikene. Frøene har bred vingekant. 

Den finnes over hele Norge, men sjelden i nord. Planten er funnet opp til 1100 m på Hardangervidda. Arten har en sirkumpolar utbredelse. 

## Navn
Det norske navnet lin(torskemunn) skal henspille på at plantene ligner på lin i vekstform og bladverk. Som norsk navn på arten har rett og slett torskemunn vært brukt, men ved Artsdatabankens utarbeidelse av anbefalte norske navn ble lintorskemunn valgt. 

## Referanser


## Litteratur
* Johannes Lid: *Norsk-svensk-finsk flora*. Det Norske Samlaget, 1985.

## Eksterne lenker
* 
* 
* 
* Species Profile- Yellow Toadflax (''Linaria vulgaris''), National Invasive Species Information Center, United States National Agricultural Library. Generell informasjon og lenker for Yellow Toadflax.
Hans Christopher Gedde

**Hans Christoph(er) Gedde** (1738–1817) var en dansk ingeniøroffiser som gjorde tjeneste i Norge fra 1769 til 1802.

## Karriere
H.C. Gedde var sønn av generalmajor Samuel Christoph Gedde og Marie Elisabeth Pechernaut de la Remière og ble født i Oldenburg, hvor faren da var ingeniørmajor. Allerede ti år gammel startet han sin militære løpebane ved fortifikasjonsetaten og ble i 1754 sekondløytnant og underkonduktør ved det sjællandske hvervede infanteriregiment. I årene 1758–1761 deltok han i den franske hærs operasjoner i syvårskrigen. Tilbake i Danmark ble han i 1761 kaptein ved infanteriet, i 1763 overkonduktør ved ingeniørkorpset, og i 1768 ingeniørkaptein.

## I Norge

Gedde tjenestegjorde fra 1769 ved Kongsvinger festning og Fredrikstad festning. I 1781 ble han ingeniørmajor, og i 1785 karakterisert oberst av infanteriet. I 1788 deltok han i felttoget mot Sverige, Tyttebærkrigen.

I Norge er han mest kjent som arkitekt for Infanterikasernen ved Torget i Fredrikstad, 1700-årenes største og mest monumentale offentlige byggverk i landet, ferdig i 1787. Han tegnet i 1791 Huth fort, et blokkhus på Kjerringholmen ved Fredrikstad. I årene 1793–1802 var han interimskommandant i Fredrikstad, og fra 1796 dessuten direktør for Den militære oppmåling, forløperen for Norges geografiske oppmåling. Gedde ble i 1784 generalmajor av infanteriet. I 1802 ble han kalt til København som kommandør for ingeniørkorpset under general Heinrich Wilhelm von Huth.

Huth fort (1).JPG | Huth fort, 1791
105. Infanterikasernen, Fredrikstad Ø. - no-nb digifoto 20140523 00086 bldsa PK13188.jpg| Infanterikasernen i Fredrikstad, 1787


## I Danmark
I 1803 ble Gedde ridder av Dannebrogordenen. Han fikk i 1805 overkommandoen på Sjælland og interimskommandant i København. I 1806 overtok han kommandoen over alle festningsverk i København og over festningene Helsingør og Kronborg slott. I tillegg var han sjef for brannvesenet og borgerbevæpningen i København. Etter at general Huth døde i 1806 overtok han også stillingen som sjef for ingeniørkorpset. På grunn av sykdom fratrådte han disse stillingene i 1807.

Etter Københavns bombardement i 1807 ble Gedde gjort til syndebukk for nederlaget og beskyldt for å ha fortiet festningenes slette tilstand og ikke i tide forberedt forsvaret. En militær domstol dømte ham til døden, til tross for at han kunne påvise at ingeniørkorpset gjentatte ganger hadde foreslått tiltak som ble avslått, og derfor ikke kunne gjøres ansvarlig. Dommen ble oppfattet som urettferdig, og på grunn av lang og tro tjeneste ble Gedde i 1809 benådet av kong Frederik VI og fikk avskjed i nåde – men uten pensjon.

Gedde giftet seg 1. gang i 1776 med sin kusine Fredrikke Christiane Fischer (1745–1787) og 2. gang i 1789 med hennes søster Øllegaard Sophie Fischer (1752–1821). Han er begravet på Garnisons kirkegård i København.

## Referanser


## Litteratur
* Munthe, C.O. (1929): Norsk biografisk leksikon, bind IV, s. 408–409.
Nore kraftverk

**Nore kraftverk** kan vise til to vannkraftverk i Buskerud fylke:

*Nore I kraftverk –  kraftverk som utnytter fallet mellom Tunhovdfjorden og Rødberg sentrum
*Nore II kraftverk – kraftverk som utnytter fallet mellom Rødbergdammen og Norefjord
E3 Harelbeke 2013

**E3 Harelbeke 2013** er den 56. utgaven av endagsrittet E3 Harelbeke. Rittet blir arrangert over 211 km fredag 22. mars. Det vil være det 6 arrangementet på UCI WorldTour 2013 og arrangeres i samsvar med Gent–Wevelgem. 

I tillegg til de 19 ProTeams er de profesjonelle kontinentallagene Accent.Jobs-Wanty, Crelan-Euphony, Topsport Vlaanderen-Baloise, Cofidis, IAM Cycling og Europcar invitert til å delta

Rittet ble vunnet av Fabian Cancellara, som vant rittet for tredje gang. Han vant overlegent med en margin på over minuttet ned til Peter Sagan og Daniel Oss. 

## Resultater

## Eksterne lenker
*
Catalonia rundt 2013

**Catalonia rundt 2013** er den 93. utgaven av sykkelrittet Catalonia rundt. Det blir arrangert fra 18. mars til 24. mars 2013 i øst-Spania. Rittet er det 5. arrangementet på UCI WorldTour 2013

Rittet ble vunnet av iren Daniel Martin foran hjemmefavoritten Joaquim Rodríguez og Michele Scarponi. Martin vant i tillegg den 4. etappen. Gianni Meersman vant flest etapper med seier på både første og andre etappe. Christian Meier vant trøya for innlagte sprinter, mens Cristiano Salerno vant klatretrøya. Garmin-Sharp vant lagkonkurransen. 

## Lag
I tillegg til de 19 WorldTourlagene får 3 UCI ProContinental-lag delta:

## Etapper
### Mandag 18. mars - 1. etappe
; Calella - Calella, 159.3 km

### Tirsdag 19. mars - 2. etappe
; Girona - Banyoles, 160.7 km

### Onsdag 20. mars - 3. etappe
; Vidreres - Vallter 2000, 180.1 km

### Torsdag 21. mars - 4. etappe
; Llanars - Port Ainé, 217.7 km

### Fredag 22. mars - 5. etappe
; Rialp - Lleida, 156.5 km 

### Lørdag 23. mars - 6. etappe
; Almacelles - Valls, 178.7 km

### Søndag 24. mars - 7. etappe

; El Vendrell - Barcelona, 122.2 km

## Etappe for etappe
## Sammenlagtresultater

## Resultater
### Sammenlagt

## Eksterne lenker
*
Gent–Wevelgem 2013

**Gent-Wevelgem 2013** var den 75. utgaven av Gent–Wevelgem. Rittet ble avholdt 24. mars 2013. På grunn av værforholdene ble starten flyttet fra Deinze til Gistel og lengden redusert med 45 km til 183 km. Rittet er det sjuende arrangementet i UCI WorldTour 2013.

I tillegg til de 19 UCI WorldTourlagene ble de profesjonelle continentallagene Accent.Jobs-Wanty, Crelan-Euphony, Crelan-Euphony, Europcar, IAM Cycling og Topsport Vlaanderen-Baloise invitert til å delta.

## Resultater

## Eksterne lenker
*
Nestor (Tintin)

**Nestor** er en tegneseriefigur i den belgiske tegneserien om Tintin, skapt av den belgiske kunstneren Hergé. Nestor er kaptein Haddocks og Tintins butler på Moulinsoourt slott. Nestor er en lojal og nobel tjener, som alltid er der for kaptein Haddock, eller hans gjester Tintin, professor Tournesol eller Bianca Castoafiore.
Léon Bloy

**Léon Bloy** (født 11. juli 1846 – 3. november 1917) var en fransk forfatter som skrev romaner og poesi, essayer og pamfletter.

## Liv og virke
Bloy ble født i Notre-Dame-de-Sanilhac, i *[[arrondissement]]* Périgueux i Dordogne. Han var den andre av seks sønner av en voltairesk fritenkeren og strenge oppdrageren Jean-Baptiste Bloy og dennes hustru Anne-Marie Carreau, en from spansk-katolsk datter av en napoleonisk soldat. Etter en agnostisk og ulykkelig barndom  hvor han kultiverte et hat for den katolske kirke og dens lære, fant hans far en jobb for ham i Paris hvor han reiste til i 1864. I desember 1868 møtte han den aldrende katolske forfatteren Jules Barbey d'Aurevilly, som bodde motsatt av ham i rue Rousselet og som ble hans mentor. Kort tid etterpå gjennomgikk han en dramatisk religiøs konvertering til katolisismen.

Bloys tekster reflekterer hengivelsen til den katolske kirke og en enorm lengsel etter det absolutte. Hans gudsfrykt til religion resulterte i en fullstendig avhengighet av veldedighet; han fikk tilnavnet «den utakknemlige tigger» som et resultat av sine mange brev hvor han tigget om penger fra venner, bekjente og fullstendig fremmede, samtidig som han fortsatte med sitt litterære arbeid. Hans fremste verk er fra 1892, dagbokserie i åtte bind. Etter d'Aurevilly var han den fremste motstanderen av naturalismen og sto for en ny ideell oppfatning i både sitt liv og i sitt forfatterskap, basert på en hellig katolsk grunn. I novellen *Sueur de sang* skildrer han sine erfaringer fra den fransk-prøyssiske krig, der han deltok som *tranctireur*.

Bloy var en venn av forfatteren Joris-Karl Huysmans, maleren Georges Rouault og filosofene Jacques og Raïssa Maritain, og var medvirkende i å forsone disse intellektuelle med den katolske kirke. Han fikk imidlertid et omdømme for skinnhellighet og utvendig fromhet grunnet sine stadig raseriutbrudd. Hans første roman, *Le Désespéré* var et rasende angrep på rasjonalisme og de han mente var i forbund med det, noe som førte til at hans støtte fra seg det litterære samfunn i sin tid, og selv mange av sine gamle venner. Snart kunne Bloy telle slike framstående forfattere som Émile Zola, Guy de Maupassant, Ernest Renan, Alphonse Daudet, Joris-Karl Huysmans, Paul Bourget og Anatole France blant sine uvenner og fiender.

I tillegg til sine utgitt verker, etterlot han seg en stor brevsamling med offentlige og litterære figurer. Han døde i Bourg-la-Reine. Han var gift med en datter av den danske dikteren Christian Knud Frederik Molbech.

## Bibliografi (i utvalg)

* *Le désespéré* (1887)
* *Sueur de sang* (1892)
* *Histoires désobligeantes* (1894)
* *La femme pauvre* (1897)

## Litteratur
* Svensk uppslagsbok, Malmö 1939.

## Referanser


## Eksterne lenker
* 
*
Tour de France 1951

**Tour de France 1951** var den 38. utgaven av sykkelrittet Tour de France og det ble avholdt fra 4. juli til 29. august 1951. Rittet besto av 24 etapper med en total lengde på . Gjennomsnittsfarten var 32,949 km/h. 

## Gjennomføringen av rittet
Rittet ble vunnet av sveitseren Hugo Koblet, som vant foran franskmennene Raphaël Géminiani og Lucien Lazaridès. Koblet bruke tempoegenskapene sine på å tjene mye tid på tempoetapper, i tillegg til at han kjørte godt i fjellene. Raphaël Géminiani vant klatretrøya. Det franske laget vant lagkonkurransen. Wim van Est ble den første nederlender til å lede rittet sammenlagt underveis. 

### Endringer fra 1950
Tour de France 1951 startet i Metz. Det var andre gangen rittet startet utenfor Paris. Måten ruten ble satt opp på ble endret, som kan vises med fjellene i Sentralmassivet ble besøkt for første gang. 

## Etapper

## Etappe for etappe: Ledertrøyene

## Resultater
### Sammenlagt

### Klatretrøya

### Lagkonkurransen

## Referanser



## Eksterne lenker
* RittInfo Tour de France 1951
* Historie Tour de France
Britisk Nord-Borneo

**Britisk Nord-Borneo** var en britisk besittelse fra 1882 til 1946. Området dekket den nordlige delen av øya Borneo. Det ble først styrt av det private selskapet North Borneo Chartered Company, men var britisk kronkoloni fra 1946 til 1963, da området ble en del av Malaysia som delstaten Sabah.

Området ble i 1877–1878 overtatt av North Borneo Chartered Company fra sultanen av Brunei og sultanen av Sulu. I 1888 erklærte Storbritannia Nord-Borneo for et protektorat. Protektoratet besto av flere provinser, bl.a. Cunliffe, Dewhurst, Elphinstone, Martin, Mayne og Myburgh.

I folketellingen i 1931 hadde området en befolkning på   og et areal på  km². Langs kysten fantes det bosettinger av muslimer, mens innlandet var dominert av urfolk, der dusuner, bajauer og muruter var de mest tallrike. Viktigste byer var hovedstaden Sandakan og Jesselton som ble hovedstad i 1946. Området var opprinnelig inndelt i fire residentskaper.

North Borneo Chartered Company var et britisk handelskompani, som i 1881 fikk et charter av den britiske regjering. Kompaniet hadde sete i London. Det ble utpekt en guvernør for å ivareta selskapets interesser i Nord-Borneo og forestå administrasjonen av området. Guvernøren var godkjent av Storbritannias regjering.

Eksporten fra Nord-Borneo besto av tømmer, kautsjuk og forskjellige landbruksprodukter. Det ble dyrket sago, tobakk, kaffe, kokosnøtter, ris og krydder. Nord-Borneo hadde ressurser som kull, jern og gull og det fantes oljeforekomster.

Under andre verdenskrig var Britisk Nord-Borneo okkupert av Japan fra 1942 til 1945. Etter verdenskrigen maktet ikke handelskompaniet å gjenoppta administrasjonen og området ble gjort til britisk kronkoloni. I prosessen som ledet fram til dannelsen av Malaysia, gjorde Indonesia krav på området. Dette lykkes ikke og i 1963 ble Britisk Nord-Borneo omdannet til en delstat i Malaysia. Området fikk da navnet Sabah.

## Referanser
Christian Clasen

**Christian Clasen** (født ca. 1718 i Laage i Mecklenburg-Güstrow, død 5. januar 1796 i Christiania) var en tyskfødt ingeniøroffiser i dansk-norsk tjeneste.

Han ble født i Laage i Mecklenburg i nærheten af Rostock, hvor hans far var prest. Etter studier i Rostock trådte han i dansk militær tjeneste og ble i 1742 fenrik ved det jyske hvervede infanteriregiment. I 1744 ble han sekondløytnant, i 1752 premierløytnant, og i 1757 ingeniørkaptein.  I 1756 gikk han med tillatelse i fransk tjeneste og deltok i syvårskrigen (1756–1763).

Tilbake i Danmark i 1762 ble han ingeniørkaptein ved de holsteinske fortifikasjoner og generaladjutant for generalfeltmarskalt *Claude-Louis de Saint-Germain*. Ved opprettelsen i 1763 av et felles ingeniørkorps for alle riksdeler gikk han inn i dette.  
 
Til Norge kom han i 1772 som ingeniørmajor ved det norske ingeniørdetasjement, og
fra 1773 også som økonomisjef ved Norges militære oppmåling, forløperen for Norges geografiske oppmåling. Fra 1780 var han direktør ved oppmålingen. I mellomtiden var han i 1775 blitt forfremmet til oberstløytnant av infanteriet, og i 1788 til generalmajor. Han fikk avskjed fra ingeniørkorpset i 1793 og døde ugift i Christiania i 1796. Han ble begravet fra Aker kirke. 

Clasen skrev flere avhandlinger om  matematiske og krigsvitenskapelige emner, særlig om praktisk anvendelse av matematikk på militære problemer. Som vitenskapsmann nøt han betydelig anerkjennelse i sin samtid. 

## Kilder
* V.E. Tychsen, "Christian Clasen", i: C.F. Bricka (red.), *[[Dansk Biografisk Lexikon]]*, København: Gyldendal 1887-1905.
* J.H. Rawert, *Det danske Krigsbibliothek*, III, s. 65.
* Diderich Hegermann, Den norske militære mathematiske Skoles Historie*, s 51, 94 og 102.
* [[Christen de Seue]], *Hist. Beretn. om Norges geogr. Opmaaling''.
* Munthe, C.O.: «Clasen, Christian», i: Norsk biografisk leksikon, Oslo 1926, bind III, s. 37.
Jacques Pierre Brissot

**Jacques Pierre Brissot** (født 15. januar 1754, død 31. oktober 1793 i Paris), som tok navnet *de Warville*, var et ledende medlem av girondistbevegelsen under den franske revolusjon. Noen kilder refererer til ham som *Jean Pierre Brissot*.

## Liv og virke
Brissot var i begynnelsen advokat, men henga seg siden til journalistikken og sitt forfatterskap. Han gjorde seg til talsmann for radikale reformprosjekt. Han lærte seg å kjenne flere viktige personer blant opposisjonen, framfor alt Étienne Clavière og Honoré Gabriel Riqueti de Mirabeau. Han satt en tid som fange i Bastillen, ved to tilfeller ble han utvist til England og foretok i 1788 en reise til USA.

Brissot ble under denne tiden en av de ledende i *Société des amis des noirs* og arbeider her for befrielse av slavene. Ved utbruddet av den franske revolusjonen ble Brissot en av de fremste tilhengerne. Han startet i 1789 avisen *Patriot français* som ble hans talerør fram til 1793. Som publisist og taler i jakobinerklubben la han for dagen svært radikale synspunkter, men sto fram som åpen republikaner først etter at kongeparet hadde forsøkt å flykte til Varennes i 1791. Det samme året ble han valgt inn i lovgivende forsamlingen hvor han ble leder for *les brissotins*, den senere fraksjonen girondistene som kom til å spille en framtredende rolle. Han var en av de som ivret mest ved opprettelsen av kabinettet Roland, men kunne som folkerepresentant kunne han ikke holde en plass der.

For sin store tanke, at revolusjonen skulle spre seg og frigjøre andre folk fra monarkiets undertrykkelse, arbeidet han for å støtte krigspolitikken, men kom da i konflikt med Robespierre og hans tilhengere. Denne motsetningen gjorde seg stadig mer gjeldende, og i oktober 1792 ble Brissot stengt ute fra jakobinerklubben. Fiendskapet mellom hans tilhengere og berget satte et stadig mer tilspisset preg på debatten i nasjonalforsamlingen. I begynnelsen greide Brissot å hevde seg, men et folkeoppløp den 31. mai 1793 fikk dog konventet til å beslutte å stille Brissot og hans meningsfeller innenfor retten. De ble henrettet den 31. oktober 1793.

Hans hustru var Félicité Dupont (1759-1818).

## Arv og ettermæle
Gjennom sine skrifter ga Brissot betydelige bidrag til den «førrevolusjonære og revolusjonære ideologi i Frankrike». Hans tidligste verker om lovgivning, mange av hans pamfletter, taler i den lovgivende forsamlingen og konventet, demonstrerte hans dedikasjon til prinsippene i den franske revolusjonen.

Brissots memoarer ble gitt i 4 bind i 1830.


File:Brissot de Warville, Jacques-Pierre – Bibliotheque philosophique du législateur, du politique, du jurisconsulte, 1782 – BEIC 14185061.jpg|*Bibliothèque philosophique du Législateur, du Politique, du Jurisconsulte*, 1782


## Referanser


## Eksterne lenker
* ''Mémoires (1734-1793) publiés avec étude critique et notes par Cl. Perroud'' Cornell University Library Historical Monographs Collection. Gjenutgitt av Cornell University Library Digital Collections
* Fulltekst onlineversjon av hefter skrevet av Jacques Pierre Brissot fra Ball State University Digital Media Repository
Australias Grand Prix 2013

**Australias Grand Prix 2013** var et Formel 1-løp som ble arrangert den 17. mars 2013 på Melbourne Grand Prix Circuit i Melbourne, Australia. Det var det første løpet i Formel 1-sesongen 2013. Løpet ble vunnet av Kimi Räikkönen i Lotus, foran Ferraris Fernando Alonso på andreplass og med fjorårets verdensmester Sebastian Vettel i Red Bull på tredje.

Räikkönens seier ble hans siste frem til USAs Grand Prix 2018, og var også den siste seieren til en finsk fører frem til Valtteri Bottas, som debuterte i dette løpet, vant Russlands Grand Prix 2017.

## Klassifisering
### Kvalifisering

### Løpet

**Noter til tabellene:**
*  - Charles Pic klarte ikke å sette en rundetid som var bedre enn 107% av den raskeste tiden i Q1, men løpsledelsen ga han senere dispensasjon til likevel å delta i løpet.

## Stillingen i mesterskapene etter løpet

## Referanser


## Eksterne lenker
*
Aksveronika

**Aksveronika** (*Veronica spicata*) er en flerårig urt i kjempefamilien.

## Utseende og vekstforhold
Planten har blå blomster i akslignende klaser. Stilken er opprett og kan bli opptil en halvmeter. Bladene sitter motsatt, har fine hår, er lansettformet og er bredest på midten; de blir sjelden lengre enn 5&nbsp;cm. 

Arten vokser i tørre gressbakker, skogkanter og steinete skråninger der jorda er kalkholdig eller basisk. 

## Utbredelse
Aksveronika har et stort utbredelsesområde fra Spania til Vest-Sibir. Den finnes ikke ved Middelhavet eller Atlanterhavet, og er sjelden i Nord-Europa. Noen steder, spesielt ved Østersjøen, krysser den seg med storveronika og danner en hybrid som igjen kan krysse seg med foreldreartene.

## Norge
I Norge tilhører aksveronika en gruppe med planter som kun finnes i det sommervarme området rundt Oslofjorden. Planter med lignende utbredelse er blant annet kammarimjelle, kubjelle og smaltimotei. Aksveronika finnes fra søndre Østfold og nedre Telemark (muligens utgått) nord til Oslo og Ringerike. I ''Norsk rødliste for arter'' er aksveronika vurdert som *sårbar* på grunn av nedbygging og gjengroing. Arten er tryggest på øyene i indre Oslofjord, der det er store bestander på Bleikøya og Heggholmen.

Aksveronika brukes som hageplante og dyrkes som en staude i rabatter. Det finnes kultivarer med røde eller hvite blomster og krypende kultivarer til bruk i steinbed.

## Referanser




## Kilder
* 
* 
* 
* 

## Eksterne lenker

* 
* markblomster.com – Aksveronika
* Kristins flora – Aksveronika
Per Flink Basse

**Per Flink Basse** (1949–2006) var en dansk pedagog, scenograf og performer. 

Sammen med tekstilkunstneren Kirsten Dehlholm, var han med til å grunnlegge teatergruppen Billedstofteater i 1977. Gruppen brukte særlige rom til sine forestillinger, f.eks. Rundetårn (København) og en svømmehall, og hadde ofte mange aktører som fremsto i særlige tablåer. Billedstofteater eksisterte frem til 1985, hvoretter Dehlholm dannet gruppen Hotel Pro Forma. 

Siden skapte Per Flink Basse sine egne forestillinger, deriblant *Transport* som var en dramatisering av Steen Steensen Blichers *Hosekræmmeren*. Handlingen foregikk ombord i en av Københavns kommunale dobbeltbusser. Som scenograf virket han blant annet på *Cantabile 2* og *Team Teatret*, som skuespiller i performancegruppen *Kom De Bagfra*, og fra 2000 i den norske gruppe *Verdensteatret*. 

## Referanser


## Eksterne lenker
*
Ovidiu Hațegan

**Ovidiu Hațegan** (født 14. juli 1980 i Arad) er en rumensk fotballdommer.

I 2006 ble han autorisert for dømming i den hjemlige Liga I, og fikk fra 2008 status som FIFA-dommer. Hațegan fikk sin debut i europeisk fotball da han ledet kampen mellom Hibernians Malta og ND Gorica under UEFA Intertoto Cup i juni 2008. Han har også dømt innledende kamper under UEFA-cupen 2008/09, UEFA Europa League 2010/11, UEFA Europa League 2011/12,UEFA Europa League 2012/13 og Mesterligaen 2012/2013. 

Internasjonalt ble Hațegan tildelt kamper under EM-kvalifiseringsspill for U17 (2008 og 2009), U19 (2009 og 2010) og under U21-EM i 2013.  Hans første seniorkamp på internasjonalt nivå kom i mars 2011, da han ledet EM-kvalifiseringskampen gruppe I mellom  og  (2–0). Han har også dømt kamper under VM-kvalifiseringen til 2014 og under EM i fotball 2016.

## Referanser


## Eksterne lenker
* Frf-cca.ro – Dommerprofil hos det rumenske fotballforbundet
* Dommerprofil hos Worldreferee.com
Fridomsharpa

***Fridomsharpa*** er et musikkalbum av visegruppa Stein og Jord og artisten Tony Sheehan. Albumet ble utgitt i 1977 med undertittelen «*opprørssongar frå Irland, Skotland og England*».
 
Plata omfatter streikesanger, revolusjonære skotske bondesanger, sanger fra det irske påskeopprøret i 1916 og fra «den engelske okkupasjonen av Nord-Irland». På platas instrumentelle danselåter er musikeren Steinar Ofsdal sentral.

Albumet ble innspilt i Scanax studios, og ble utgitt på plateselskapet MAI. (MAI 7702). Med originalutgivelsen av LP-plata fulgte eget teksthefte.

## Sporliste
### Side A
#«Erin go brath»
#«Riflene til IRA»
#«Jim Larkin»
#«Irske svikar»
#«Tabhair dom do Lamn»
#«Gummikuler»
#«Våre internerte menn»
#«RUC-agenten»
### Side B
#«Slaget om The Breas»
#«Durham lockout»
#«Silver Tip» / «Shandon Bells»
#«Folket bak veven»
#«Svartfotslusken»
#«Streiken i South Medomsley»
#«Road to Goldway»
#«Connolly var der»

## Referanser
Vatlestraumen fyrstasjon

**Vatlestraumen fyrstasjon** er et fyr som ligger på Straumhellepynten ved Vatlestraumen i Bergen kommune, Vestland. Fyret ble etablert i 1882. Fyrlykta var da bygd på selve huset, men dette fyret er nå nedlagt og huset i privat eie. Fyret er erstattet av en fyrlykt som tilbygg til husets grunnmur.

## Se også
* Norske fyr

## Referanser


## Eksterne lenker

* 

* Kystverket, Norsk fyrliste, vest s. 98
* Norsk Fyrhistorisk Forening om Vatlestraumen fyrstasjon
Billedstofteater

**Billedstofteater** var en dansk teater- og performancegruppe grunnlagt av tekstilkunstneren Kirsten Delholm og pedagogen Per Flink Basse i 1977.

Gruppen komponerte forestillinger til særlige rom som f.eks. Rundetårn, Ny Carlsberg Glyptotek og en svømmehal, og kunne ha fra 15 til 200 aktører. Forestillingene hadde form av store og stemningsfyldte tablåer, med fokus på stofflighet, rom og rituelle gjentagelser.  

Gruppen ble nedlagt i 1985, hvor Delholm grunnla et nytt teater, Hotel Pro Forma, mens Flink Basse fortsatte med egne projekter. 

## Referanser


## Litteratur
* Elmer: *Billedstofteater: 1977-85 : Et Billedteater Skabt Af Per Flink Basse Og Kirsten Dehlholm, et billedforløb*, Christian Ejlers, København, 1995
Hotel Pro Forma

**Hotel Pro Forma** er et dansk performanceteater dannet i 1985 av tekstilkunstner og aktør Kirsten Dehlholm.

Etter å ha drevet den visuelt orienterte performancegruppen Billedstofteater sammen med pedagogen Per Flink Basse siden 1977, dannet Dehlholm Hotel Pro Forma i 1985 med seg selv som kunstnerisk leder og instruktør. Hun fortsatte her Billedstofteaters tradisjon med å komponere forestillinger til bygninger av en viss arkitektonisk betydning, men også til teatre i Danmark og i utlandet.

## Referanser


## Litteratur
* Exe Christoffersen, Erik: *Hotel Pro Forma*, Klim, Århus, 1998
Tianshi

**Tiānshī dào** (tradisjonell kinesisk: 天師道; forenklet kinesisk: 天师道; «De himmelske mesternes vei»), opprinnelig også kjent som **De fem skjepper ris' vei** (五斗米道; *Wǔ dǒu mǐ dào*), var en kinesisk daoistisk bevegelse. Den ble grunnlagt i 142 AD av Zhang Daoling, og i årene som fulgte opprettet hans etterfølgere en teokratisk stat i det som i dag er Sichuan og Chongqing, som varte fram til Cao Cao erobret den i 215. 

Etter deres stat ble innlemmet i Cao Caos rike, ble tiānshī-tilhengerne spredt rundt omkring i Kina, og tiānshī-bevegelser fortsatte å eksistere i flere hundre år både i Sør- og Nord-Kina. Ikke minst viktig var Kou Qianzhi, som reformerte bevegelsen og fikk gjort den til statsreligion i riket Nordlige Wei, hvor han selv holdt tittelen Himmelsk mester. Kou Qianzhis bevegelse er kjent som «de nordlige himmelske mesterne.» Den sørkinesiske zhengyi-daoismen som oppsto under Song-dynastiet, og som i dag ved siden av quanzhen er en av Kinas to store daoistiske retninger, hevder også at deres bevegelse stammer gjennom en ubrutt linje Himmelske mestere fra Zhang Daolings bevegelse.

Tiānshī-bevegelsen regnes som den første daoistiske organisasjon og dermed som opphavet til «religiøs daoisme», men hvilken sammenheng bevegelsen hadde med senere grupper som identifiserte seg som daoister, noe tiānshī-bevegelsen aldri gjorde, er ukjent, ikke minst siden de første samlingene av daoistiske tekster bevisst ekskluderte tekstene til tiānshī-bevegelsen. 

Av tiānshī-daoistenes religiøse tekster er *[[Taiping jing]]* og *[[Xiang'er]]*, en tolkning av *[[Daodejing]]*, de viktigste som fremdeles finnes i dag. 

## Se også
*Zhengyi for daoistskolen som regnet seg som tiānshīs etterfølgere, og som inkludere en liste over deres himmelske mestere.
William Collum

**William Sean Collum** (født 1979) er en skotsk fotballdommer som fra 2006 har hatt status som FIFA-dommer. Collum fikk sin debut i den skotske toppdivisjonen Scottish Premier League i 2006.

## Biografi
Collum ble tildelt sine første kamper i Scottish Football League i november 2004, og dømte sin første kamp i Scottish Premier League i april 2006. Hans første europacupkamp kom den 25. juni 2006, da han dømte første kvalifiseringsrunde av UEFA Intertoto Cup mellom Kalmar FF og JK Narva Trans (2–0). Han har siden dømt flere kvalifiseringskamper og gruppespillkamper både i Europaligaen (2006/2007, 2007/2008, 2008/2009, 2009/2010, 2010/2011 med kvartfinale) og Mesterligaen (2007/2008, 2008/2009, 2009/2010, 2010/2011, 2011/2012 og 2012/2013).

Internasjonalt ble Collum tildelt kamper under EM-kvalifiseringsspill for U-17 i 2006, for U-19 (2007 og 2008), for U-21 (2007, 2009 og 2011) samt under verdensmesterskapet for U-20 i 2011. Hans første seniorkamp på internasjonalt nivå kom den 17. oktober 2007, da han dømte  mot  under kvalifisering til EM i fotball 2008, gruppe E (0–2). Han har siden dømt kamper både under kvalifisering til EM i fotball 2012 og kvalifisering til VM i fotball 2014.

Den 24. oktober 2010 ble Collum tildelt sin første Old Firm-kamp på Celtic Park, hvor han etter kampen mottok dødstrusler rettet mot seg og sin familie. Den 11. juni 2012 ble det annonsert at Collum hadde blitt valgt ut til nivået FIFAs elitedommere, hvor han sammen med landsmannen Craig Thomson ble en av 24 dommere på listen over verdens mest anerkjente fotballdommere.

## Referanser


## Eksterne lenker
* Scottishfa.co.uk – Dommerprofil hos det skotske fotballforbundet
* Dommerprofil hos Worldreferee.com
Pammenes av Theben

**Pammenes** (gresk: Παμμένης; død ca. 354-353 f.Kr.) var en gresk hærfører fra Theben som var dyktig og godt kjent på 300-tallet f.Kr. Han var forbundet med Epaminondas med både politiske som vennskapelige bånd. Epaminondas fostret Pammenes til å bli hans etterfølger, og «selv om Pammenes  aldri oppnådde det opphøyde omdømme til sin mentor, ble han uansett meget høyt ansett av sine ettertid.» Plutark priset Pammenes  og likestilte ham Aristides og Agesilaos.

I 371 f.Kr., da Megalopolis ble grunnlagt, da det var oppfattet som at Sparta kunne angripe de som drev på med arbeidet, ble Pammenes sendt av Epaminondas som hærfører av en gruppe på 1000 håndplukkede soldater for å forsvare dem og overvåke byggen av festningen. Året etter var det en gruppe innbyggere i Megalopolis som ville oppløse dette samfunnet og de dro tilbake til sine egne steder. Det ble deretter sendt bud til Mantineia og andre på Peloponnes for støtte. De i Megalopolis som motsatte oppløsningen av staten sendte bud på støtte fra thebanerne og Pammenes marsjerte med 3000 fotsoldater og 300 kavalerister. Med denne styrken nedkjempet Pammenes fienden, og tvang de som hadde forlatt Megalopolis til å dra tilbake.

Da unge Filip, den framtidige konge av Makedonia, ble sendt som gissel til Theben, ble han plassert under omsorgen til Pammenes. De to hadde tilsynelatende gjensidig respekt for hverandre, kanskje også et vennskap, som varte fra deres tidlige år sammen i Theben. Pammenes ble i antikke kilder omtalt som hengitt til ''paiderastia''. Det er vanskelig å si i hvilken grad man skal ha tillit til de beskrivelsene, blant annet at da Filip II av Makedonia var under hans omsorg, skal Pammenes ha hatt et homoseksuelt forhold til den unge prinsen.

Da Artabazos II av Frygia i 356 f.Kr. mot Artaxerxes II, kongen av Perserriket, ledet Pammenes en styrke på 5000 fra Theben for å gi støtte til Artabazos. Han beseiret fienden i to store slag. Men Pammenes' suksess bidro også til hans eget fall. Hans popularitet synes å ha blitt et horn i siden av Artabazos, og han mistenkte eller hevdet at Pammenes drev intriger med fienden, arresterte ham og overleverte ham til sine brødre, Oxythras og Dibiktos. Deretter forsvinner Pammenes ut av historien, antagelig ble han henrettet. «Drapet på den dyktigste militære leder i Boiotia siden Pelopides og Epaminondas var den største misbruk av verdifullt talent da Theben senere var i sårt behov for det.»

## Referanser


## Litteratur
* «Pammenes (2)»  i: Smith, William (red) (1867): *Dictionary of Greek and Roman Biography and Mythology*, Boston